Endalen

Endalen er en rundt syv kilometer lang sidedal til Adventdalen på Spitsbergen, Svalbard. Den er en u-dal, med bratte sider og flat bunn. Den munner ut i Adventdalen mellom Bayfjellnosa og Lindholmhøgda, rundt fire kilometer øst for Longyearbyen. Øverst i dalen ligger Bogerbreen, som er kilde for Endalselva som renner gjennom dalen.  Breen har en mektig morene med ganske brede smelteelver, som så vidt kan forseres.

Om lag to kilometer innover fra Adventdalen ligger den nå nedlagte Gruve 5, på østsida av Endalen.

Navnet betyr «Dal nr. 1» og ble først brukt av det amerikanske selskapet Arctic Coal Co., som drev kullgruver i Longyeardalen, og som i 1916 ble overtatt av Store Norske., besøkt 5. mars 2013

I 1933 flyttet Store Norske et hus fra Todalen og over til Endalen, det ble brukt for anleggs- og fangstformål.Rosness, Gustav: Norsk overvintringsfangst på Svalbard 1895-1940, Norsk polarinstitutt Meddelelser nr 127, Oslo 1993, side 73.

Endalen er et snøscooterfritt område. Man kan gå til fots eller på ski over til Colesdalen herfra, stien går langs den vestre fjellsida av dalen mens østsiden er full av rasblokker og vanskelig å forsere. 

 Referanser 

Eksterne lenker


Kategori:Longyearbyen
Kategori:Daler på Svalbard